от компетентния орган.
 (3)
 Горна граница на контролирания район се установява, когато:
 i)
 над нея няма да се предоставя обслужване по КВД; или
 ii)
 контролираният район се намира под горен контролиран район, като в този случай горната граница съвпада с долната граница на горния контролиран район.
 в)
 КОНТРОЛИРАНИ ЗОНИ
 (1)
 Хоризонталните граници на контролираната зона обхващат най-малко онези части от въздушното пространство, които не попадат в контролиран район и през които преминават трасета за полети по ППП, долитащи и отлитащи от летища, подлежащи на ползване при приборни метеорологични условия.
 (2)
 Ако е разположена в хоризонталните граници на контролиран район, контролираната зона се простира нагоре от повърхността на земята поне до долната граница на контролирания район.
 г)
 ЗОНИ ЗА ПОЛЕТНА ИНФОРМАЦИЯ
 (1)
 Хоризонталните граници на зоната за полетна информация обхващат най-малко онези части от въздушното пространство, които не попадат нито в контролиран район, нито в контролирана зона и през които преминават трасета за полети по ППП и/или ПВП, долитащи и отлитащи от дадено летище.
 (2)
 Ако е разположена в хоризонталните граници на контролиран район, зоната за полетна информация се простира нагоре от повърхността на земята поне до долната граница на контролирания район.
 РАЗДЕЛ II
 Определяне на трасетата за ОВД, различни от стандартните маршрути за отлитане и долитане
 а)
 При определяне на трасета за ОВД се осигурява защитено въздушно пространство по всяко трасе за ОВД и безопасно разстояние между съседни трасета за ОВД.
 б)
 Трасетата за ОВД се обозначават с идентификатори.
 в)
 При определяне на трасетата за ОВД, различни от стандартните маршрути за отлитане и долитане, се ползва система за обозначаване, която:
 (1)
 позволява всяко трасе за ОВД да бъде обозначено по прост и уникален начин;
 (2)
 дава възможност за избягването на излишни символи;
 (3)
 може да се използва както от наземни, така и от въздушни системи за автоматизация;
 (4)
 позволява максимална краткост при оперативна употреба; и
 (5)
 осигурява достатъчно възможности за разширяване, така че да се удовлетворят всички бъдещи изисквания, без да са необходими фундаментални промени;
 г)
 Основните идентификатори на трасета за ОВД се определят в съответствие със следните принципи:
 (1)
 един и същ основен идентификатор се присвоява на главен маршрут по цялата му дължина, независимо от летищните контролирани райони, държавите или регионите, през които преминава;
 (2)
 когато два или повече главни маршрута имат общ сегмент, на този сегмент се присвоява всеки от идентификаторите на съответните маршрути, освен ако това би създало затруднения при предоставянето на обслужване на въздушното движение (ОВД), в какъвто случай по общо съгласие се определя само един идентификатор; и
 (3)
 основен идентификатор, присвоен на един маршрут, не може да бъде присвоен на друг.
 РАЗДЕЛ III
 Определяне на стандартни маршрути за отлитане и долитане и свързаните с тях процедури
 а)
 При определяне на стандартни маршрути за отлитане и долитане и свързаните с тях процедури се гарантира, че:
 (1)
 системата от идентификатори позволява всяко трасе да бъде обозначено по прост и недвусмислен начин;
 (2)
 всеки маршрут се обозначава с идентификатор в свободен текст и съответстващ на него кодиран идентификатор; и
 (3)
 при гласови комуникации, идентификаторите са лесно разпознаваеми като